Мы махуэхэм
Мэлыжьыхьым и 20, щэбэт
Астрономием и дунейпсо махуэщ
1656 гъэм Урысейм гъуаплъэ ахъшэ къыщежьащ.
1937 гъэм Прохладнэ станицэр къалэ хъуащ.
КъБР-м щIыхь зиIэ и сурэтыщI Сындыку Тобий (Анатолэ) къызэралъхурэ илъэс 88-рэ ирокъу.
Режиссёр, УФ-ми КъБР-ми гъуазджэхэмкIэ щIыхь зиIэ я лэжьакIуэ, КъБР-м и Къэрал саугъэтым и лауреат Теувэж СулътIан и ныбжьыр илъэс 81-рэ ирокъу.
КъБР-м щIыхь зиIэ и журналист НэщIэпыджэ Ибрэхьим къызэралъхурэ илъэс 80 ирокъу.
УФ-ми КъБР-ми щэнхабзэмкIэ щIыхь зиIэ я лэжьакIуэ, ЩIДАА-м и академик Джырандокъуэ Михаил и ныбжьыр илъэс 73-рэ ирокъу.
КъБР-м и цIыхубэ усакIуэ, КъБР-м и Къэрал саугъэтым и лауреат Ацкъан Руслан и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градуси 8 — 10, жэщым градуси 8 — 9 щыхъунущ.
Мэлыжьыхьым и 21, тхьэмахуэ
Ди эрэм и пэкIэ 753 гъэм Ромул пащтыхьым Италием и щыхьэр Рим иухуащ.
1920 гъэм Налшык цIыхубэ хозяйствэм и щIыналъэ совет къыщызэрагъэпэщащ.
1921 гъэм Налшык Лъэпкъ музей къыщызэIуахащ.
Инджылызым и пащтыхь Елизаветэ ЕтIуанэм и ныбжьыр илъэс 87-рэ ирокъу.
УФ-ми КъБР-ми щIыхь зиIэ я артисткэ, КъБР-м и Къэрал саугъэтым и лауреат ЖьакIэмыхъу КIунэ къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градуси 10 — 11, жэщым градуси 8 — 9 щыхъунущ.
Мэлыжьыхьым и 22, блыщхьэ
ЩIым и дунейпсо махуэщ
БзэщIэныгъэлI, КъБР-м щIэныгъэхэмкIэ щIыхь зиIэ и лэжьакIуэ, КъБР-м щIыхь зиIэ и егъэджакIуэ Елбэрд Хьэсэн къызэралъхурэ илъэси 127-рэ ирокъу.
Политик цIэрыIуэу, большевикхэм я партым и къызэгъэпэщакIуэу щыта Ленин (Ульянов) Владимир къызэралъхурэ илъэси 143-рэ ирокъу.
Химие щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ МэкIэтIей Абдулэхь и ныбжьыр илъэс 71-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 10 — 13, жэщым градуси 6 — 9 щыхъунущ.
